b'\n_START_ARTICLE_\nHDV\n_START_PARAGRAPH_\nHDV (High-Definition Video) on kuluttajak\xc3\xa4ytt\xc3\xb6\xc3\xb6n tarkoitettujen videokameroiden ter\xc3\xa4v\xc3\xa4piirtokuvan tallennusformaatti.\n_START_SECTION_\nHDV:n hy\xc3\xb6dyt\n_START_PARAGRAPH_\nKuvan tarkkuus eli resoluutio on huomattavasti suurempi kuin tavallisissa videokameroissa. Kun tavallinen Suomessakin k\xc3\xa4ytett\xc3\xa4v\xc3\xa4n PAL-standardin mukaisen videon tarkkuus on 720\xc2\xa0x\xc2\xa0576 kuvapistett\xc3\xa4, on HDV-standardin mukaisten videoiden tarkkuus joko 1280\xc2\xa0x\xc2\xa0720 tai 1440\xc2\xa0x\xc2\xa01080 kuvapistett\xc3\xa4._NEWLINE_HDV-formaatti oli er\xc3\xa4\xc3\xa4nlainen siirtym\xc3\xa4vaiheen formaatti t\xc3\xa4yden ter\xc3\xa4v\xc3\xa4piirron videoon, jonka tarkkuus on 1920\xc2\xa0x\xc2\xa01080. Nykyisin kuluttajatason kamerat kuvaavat yleens\xc3\xa4 muistikorttitallenteelle AVCHD-pakkausmuodon videokuvaa.'